Dorell Wright

Dorell Lawrence Wright, nado nos Ánxeles (California) o 2 de decembro de 1985, é un xogador de baloncesto profesional estadounidense que xoga no Lokomotiv Kuban da VTB United League.

 Traxectoria profesional 
Wright foi seleccionado na 19ª posición do Draft da NBA de 2004 polos Miami Heat. Entrou na NBA directamente dende o instituto, tras acadar 29.4 puntos, 14 rebotes e 5 tapóns por partido no South Kent School en Connecticut.

En 2006, Wright foi o membro dos Heat máis novo no equipo que gañou o primeiro campionato da NBA para Miami. O 21 de agosto de 2008, Wright asinou un novo contrato cos HeatHeat re-sign Wright.

Wright asinou cos Golden State Warriors o 13 de xullo de 2010Warriors Sign Free Agent Forward Dorell Wright. O 27 de novembro de 2010, Wright anotou 9 triplas, a marca máis alta da franquía, superando a marca de Jason Richardson, con 8 triplas o 29 de marzo de 2007.

O 9 de febreiro de 2011, Wright foi seleccionado para participar no concurso de triplas do NBA All-Star Weekend de 2011 nos Ánxeleshttp://www.nba.com/warriors/news/dorell_wright_three_point_shootout.html. Ao remate da tempada 2010-11, Wright rematou 3º na votación polo xogador máis mellorado da NBA, detrás de LaMarcus Aldridge e Kevin Love.

O 11 de xullo de 2012, Wright foi traspasado ós Philadelphia 76ers nun traspaso entre tres equipos. O 10 de xuño de 2013, asinou un contrato cos Portland Trail Blazers.

 Notas 

 Véxase tamén 
 Ligazóns externas 
 Perfil en NBA.com 
 Estatísticas en Basketball-Reference.com 

Categoría:Nados nos Ánxeles
Categoría:Nados en 1985
Categoría:Xogadores de baloncesto dos Estados Unidos de América
Categoría:Xogadores de baloncesto da NBA
Categoría:Alas de baloncesto
Categoría:Eleccións no Draft da NBA dos Miami Heat
Categoría:Xogadores dos Miami Heat
Categoría:Xogadores dos Golden State Warriors
Categoría:Xogadores dos Philadelphia 76ers
Categoría:Xogadores dos Portland Trail Blazers
Categoría:Xogadores do KK Igokea
Categoría:Xogadores do Brose Baskets
Categoría:Xogadores do PBC Lokomotiv Kuban